Pracovný pohovor – kontrolný zoznam

Pozvali vás na pohovor, teraz je čas zahviezdiť! Pomocou nasledujúceho kontrolného zoznamu sa uistite, že ste dokonale pripravení na ohúrenie potenciálneho nového zamestnávateľa.

Príprava na pohovor

☐	Prehodnoťte svoj životopis. Ak ste ho dlhšie nerevidovali, zvážte oslovenie odborníka, aby ho doladil.

☐	Pozorne si preštudujte popis pracovnej pozície. Vytvorte si zoznam atribútov a zručností, ktoré spoločnosť hľadá.

☐	Určite, ako ste vďaka svojej konkrétnej zručnosti ideálnym kandidátom.

☐	Vykonajte prieskum spoločnosti. Pozrite si jej webovú lokalitu, hodnotenia zamestnancov a články v odborných publikáciách.

☐	Precvičte si simulovaný pohovor. Rodina a priatelia vám s radosťou pomôžu.

☐	Naplánujte si cestovanie. Ako dlho bude trvať, kým sa tam dostanete? Ako budete cestovať?

☐	Premyslite si, čo si na pohovor oblečiete. Dbajte na to, aby to bolo vhodné vzhľadom na pracovnú pozíciu.

☐	Pripravte si zoznam referencií s kontaktnými údajmi.

☐	Vytvorte si aktuálne portfólio pracovných zručností a rozvoja.

☐	Pripravte si zoznam otázok týkajúcich sa spoločnosti, ktorými preukážete, že sa zaujímate a že ste si urobili prieskum.

Deň pred

☐	Skontrolujte, či zamýšľané oblečenie je čisté a vyžehlené.

☐	Zabaľte si súpravu pre tiesňové prípady – vreckovky, hrebeň alebo kefu, dáždnik, odžmolkovaciu kefu a cukríky na osvieženie dychu.

☐	Ešte raz si skontrolujte trasu. V prípade potreby ju vyskúšajte.

☐	Dajte si dohromady všetky materiály vrátane portfólia, osvedčení, informácií o členstve v profesijných organizáciách, vodičského preukazu, občianskeho preukazu a viacerých kópií životopisu.

☐	Dobre sa v noci vyspite.

Deň konania

☐	Odíďte dostatočne včas. Dostavte sa na miesto pohovoru 10 – 15 minút vopred.

☐	Vypnite si zvonenie na mobile.

☐	Počas pohovoru nežujte žuvačku, nejedzte ani nepite.

☐	Buďte zdvorilí a priateľskí k personálu recepcie a k ostatným osobám, ktorých stretnete pred pohovorom.

☐	Pozdravte osobu vykonávajúcu pohovor menom, podajte jej ruku a predstavte sa.

☐	Počúvajte osoby vykonávajúce pohovor a reagujte na ne. Usmievajte sa a vnímajte reč svojho tela.

☐	Na všetky otázky odpovedajte čestne.

☐	Pýtajte sa pripravené otázky týkajúce sa pracovnej pozície a spoločnosti.

☐	Vyhýbajte sa témam mzdy, benefitov a dovolenky. K tomu sa dostanete po predložení ponuky.

☐	Dokončite pohovor vyjadrením vašej túžby po pracovnom mieste, spýtajte sa na ďalšie kroky a kedy plánujú prijať rozhodnutie.

☐	Požiadajte osoby vykonávajúce pohovor o vizitku, aby ste mali kontaktné informácie.

Po pohovore

☐	Čo najskôr si zapíšte kľúčové body pohovoru.

☐	Do 24 hodín odošlite všetkým osobám vykonávajúcim pohovor poďakovanie. Týmto vyjadríte záujem a môžete opätovne preukázať, že ste správnym kandidátom pre dané pracovné miesto.

☐	Ak sa vám neozvú v dohodnutom čase, ozvite sa vy.